rejauldu/bengali-wikipedia huggingface dataset:
কাইনা ইয়োশিও (, ; জন্ম: ২৮ জুন ১৯৯৮) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব ইয়োকোহামা মারিনোসের হয়ে মধ্যমাঠের খেলোয়াড় হিসেবে খেলেন। তিনি মূলত ডান পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় হিসেবে খেলেন।  ২০১৭ সালে, কাইনা জাপান অনূর্ধ্ব-১৯ দলের হয়ে জাপানের বয়সভিত্তিক পর্যায়ে অভিষেক করেছিলেন।   প্রারম্ভিক জীবন  কাইনা ইয়োশিও ১৯৯৮ সালের ২৮শে জুন তারিখে জাপানের হিয়োগো প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  কাইনা জাপান অনূর্ধ্ব-১৯ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি প্রায় ১ বছরে ৩ ম্যাচে অংশগ্রহণ করেছেন।   তথ্যসূত্র    বহিঃসংযোগ             বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:জাপানি ফুটবলার বিষয়শ্রেণী:ইয়োকোহামা এফ মারিনোসের খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:জে২ লিগের খেলোয়াড় বিষয়শ্রেণী:ভেগালতা সেন্দাইয়ের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড়
নীতা সেন (১৯৩৫ - ১ এপ্রিল, ২০০৬) একজন ভারতীয় শাস্ত্রীয় সংগীত পরিচালক এবং গায়িকা।   কর্মজীবন  ভারতীয় ধ্রুপদী সংগীতের প্রশিক্ষণ নিয়ে তিনি কলকাতায় আকাশবাণী রেডিও দিয়ে তার কর্মজীবন শুরু করেছিলেন। কর্মজীবনের শুরুর দিকে নীতা সেন আধুনিক বাংলা গানে মনোনিবেশ করেছিলেন। ১৯৭৭ সালে তিনি এ কে চট্টোপাধ্যায় পরিচালিত এবং বিশ্বজিৎ, সন্ধ্যা রায় ও সুলোচনা অভিনীত বাংলা পূর্ণ দৈর্ঘের চলচ্চিত্র বাবা তারকনাথএ সুরারোপ করে বাণিজ্যিক সাফল্য অর্জন করেছিলেন। তিনি 'কৃষ্ণভক্ত সুদামা' ইত্যাদি আরও কয়েকটি বাংলা ছবিতে সংগীত পরিচালনা করেছিলেন।   রক্তজবা, নন্দন (১৯৭৯), সীতা (১৯৮০),  গোলাপ বউ (১৯৭৭),  সোনার বাংলা (১৯৮২) এবং বাবা লোকনাথ (১৯৯৪) এর মতো কয়েকটি বিখ্যাত ছবিতে তিনি সংগীত পরিচালনা করেছিলেন । মান্না দে, আরতি মুখোপাধ্যায়, অরুন্ধতী হোমচৌধুরী প্রমুখ শিল্পীদের সঙ্গে তিনি 'পাহাড়ি ফুল' নামে আরো একটি চলচ্চিত্রে কাজ করেছিলেন, যদিও চলচ্চিত্র হিসাবে সেটি উল্লেখযোগ্যভাবে সফল ছিল না, তবে এটি তার সংগীত রচনার সৌন্দর্য এবং উদ্ভাবনের স্বাক্ষর বহন করে। বিবাহের পরে ও কলকাতায় ফিরে যাওয়ার আগে তিনি   সংক্ষিপ্ত সময় ধরে মুম্বইয়ে কাজ করেছিলেন। তার গাওয়া গানগুলো তৎ ও তৎপরবর্তীকালে হেমন্ত মুখোপাধ্যায়,  কিশোর কুমার, আশা ভোঁসলে, অনুরাধা পৌডওয়াল, ভূপেন্দ্র সিং, শ্রীকান্ত আচার্য ও আরতি মুখার্জী সহ বিশিষ্ট বাঙালি ও ভারতীয় গায়করা গেয়েছেন। তিনি খ্যাতিমান ও প্রখ্যাত বাঙালি গীতিকার গৌরীপ্রসন্ন মজুমদারের সাথে ঘনিষ্ঠভাবে কাজ করেছিলেন। গৌরী প্রসন্নের মৃত্যুর পরে তার সংগীতের স্মৃতি ধরে রাখতে তিনি গৌরীপ্রসন্ন স্মৃতি সংসদ নামে একটি কমিটি প্রতিষ্ঠা করেছিলেন।   ব্যক্তিগত জীবন  ১৯২৭ সালের ১৩ নভেম্বর জগদীশ বর্ধন ও আভা বর্ধন দম্পতির ঘরে দ্বিতীয় কন্যারূপে জন্ম হয় নীতার। নীতা ছাড়াও এই দম্পতির আরো দুইটি মেয়ে ও একটি ছেলে ছিল। নীতা সুনীল সেনকে বিয়ে করেছিলেন এবং তার একটি কন্যা ও একটি পুত্র রয়েছে। তার নাতনি রিমঝিম সেন বলিউডে ফ্যাশন ডিজাইনিংয়ের সাথে যুক্ত।   চূড়ান্ত অসুস্থতা এবং মৃত্যু  নীতা তার জীবনের শেষ বছরগুলোতে মাংস খাওয়া ছেড়ে দিয়েছিলেন। অল্প বয়স থেকেই কোলাইটিসে আক্রান্ত হওয়ার ফলে তিনি এমনিতেও বেশ দুর্বল ছিলেন। ২০০৬ সালের ৩১শে মার্চে তিনি পেটে তীব্র ব্যথায় কষ্ট পেতে শুরু করেন এবং পরদিনই অর্থাৎ ১লা এপ্রিলে মৃত্যুবরণ করেন।   নীতা সেন রচিত গানের তালিকা    ফাগুয়ে কে কুমারী   তোমার চন্দ্র সূর্য ও দুটি চোখ  শিব শম্ভূ ত্রিপুরারি  অন্ধকার শুধু অন্ধকার  তিনি একটি বেলপাতাতে তুষ্ট  আমাকে ভালবাসো  আমার জীবন -আঁধারে  চোখে চোখ রেখে  ছুম ছুম ছুম  তোমার চরণের ধ্বনি  পঞ্চপ্রদীপে ধূপে তোমারে আরতি করি  ভোলে বাবা পার লাগাও  তুমি পাথর না কি প্রাণ  তোরা হাত ধর প্রতিজ্ঞা কর  ঝর্ণা আছে পাহাড় আছে  পাইনের ছায়ামাখা আঁকাবাঁকা পথ ধরে  হায় একি শুনিলাম   তথ্যসূত্র   বিষয়শ্রেণী:১৯৩৫-এ জন্ম বিষয়শ্রেণী:২০০৬-এ মৃত্যু বিষয়শ্রেণী:ভারতীয় শাস্ত্রীয় সুরকার বিষয়শ্রেণী:ভারতীয় ধ্রুপদী গায়িকা বিষয়শ্রেণী:ভারতীয় নারী সুরকার বিষয়শ্রেণী:কলকাতার সঙ্গীতশিল্পী বিষয়শ্রেণী:পশ্চিমবঙ্গের নারী সঙ্গীতজ্ঞ বিষয়শ্রেণী:ভারতীয় চলচ্চিত্র সঙ্গীত সুরকার বিষয়শ্রেণী:বাংলা চলচ্চিত্র অভিনেত্রী বিষয়শ্রেণী:বাঙালি সঙ্গীতশিল্পী বিষয়শ্রেণী:২০শ শতাব্দীর ভারতীয় নারী সঙ্গীতজ্ঞ বিষয়শ্রেণী:২০শ শতাব্দীর ভারতীয় সঙ্গীতশিল্পী বিষয়শ্রেণী:২০শ শতাব্দীর ভারতীয় গায়িকা বিষয়শ্রেণী:২০শ শতাব্দীর ভারতীয় সুরকার বিষয়শ্রেণী:বাঙালি সঙ্গীতজ্ঞ বিষয়শ্রেণী:বাংলা চলচ্চিত্র সঙ্গীত সুরকার
চিত্রলেখা গুহ বা চিত্রলেখা গূহ একজন  বাংলাদেশী টেলিভিশন, মঞ্চ এবং চলচ্চিত্র অভিনেত্রী। ৭১ এর মা জননী চলচ্চিত্রে তার ভূমিকার জন্য তিনি ২০১৪ সালের শ্রেষ্ঠ অভিনেত্রী হিসেবে বাংলাদেশ জাতীয় চলচ্চিত্র পুরস্কার লাভ করেন।   কর্মজীবন  চিত্রলেখা ১৯৮৬ সালে তার অভিনয় যাত্রা শুরু করেন।   ব্যক্তিগত জীবন  চিত্রলেখা ১৯৮৬ সালের ২৮শে এপ্রিল শিল্প নির্দেশক উত্তম গুহের সাথে বিবাহ বন্ধনে আবদ্ধ হন। তাদের দুই মেয়ে আছে আরনিলা গুহ এবং আরিশানা গুহ।   চলচ্চিত্রের তালিকা   লালসালু (২০০১)  লালন (২০০৪)  মোল্লা বাড়ীর বউ (২০০৫)  কমন জেন্ডার (২০১২)  ৭১ এর মা জননী (২০১৪) রূপসা নদীর বাঁকে (নির্মানাধীন)  পুরস্কার জাতীয় চলচ্চিত্র পুরস্কার  বিজয়ী: শ্রেষ্ঠ পার্শ্ব অভিনেত্রী - ৭১ এর মা জননী (২০১৪)   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর বাংলাদেশী অভিনেত্রী বিষয়শ্রেণী:২১শ শতাব্দীর বাংলাদেশী অভিনেত্রী বিষয়শ্রেণী:চট্টগ্রাম জেলার অভিনেত্রী বিষয়শ্রেণী:বাংলাদেশী চলচ্চিত্র অভিনেত্রী বিষয়শ্রেণী:বাংলাদেশী টেলিভিশন অভিনেত্রী বিষয়শ্রেণী:বাংলাদেশী হিন্দু বিষয়শ্রেণী:শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:বাঙালি হিন্দু বিষয়শ্রেণী:বাংলাদেশী মঞ্চ অভিনেত্রী
উইল্টশায়ারের উইন্টারস্লোর বাসিন্দা আলেকজান্ডার থিসলথওয়েট (১৬৩৬–১৭১৬) ১৬৭৯ সালের মার্চ ও অক্টোবর এবং ১৬৮১ সালের সংসদের জন্য স্যালিসবারির ইংল্যান্ডের সংসদ সদস্য ছিলেন।THISTLETHWAYTE, Alexander (1636-1716), of Winterslow, Wilts. The History of Parliament. Retrieved 7 February 2019.   তথ্যসূত্র   বিষয়শ্রেণী:ইংল্যান্ডের সংসদ সদস্য ১৬৮১ বিষয়শ্রেণী:১৭১৬-এ মৃত্যু বিষয়শ্রেণী:১৬৩৬-এ জন্ম বিষয়শ্রেণী:ইংল্যান্ডের সংসদ সদস্য ১৬৭৯ বিষয়শ্রেণী:স্যালিসবারির সংসদ সদস্য
বিশ্ব আবহাওয়া সংস্থা () জাতিসংঘের একটি বিশেষায়িত সংস্থা। এটির ১৯৩ সদস্য রাষ্ট্র ও টেরিটোরি রয়েছে। ১৮৭৩ সালে, আন্তর্জাতিক আবহাওয়া সংস্থা থেকে এর উত্‍পত্তি হয়। বিশ্ব আবহাওয়া সংস্থা ১৯৫০ সালের ২৩ মার্চ প্রতিষ্ঠিত হয়।  প্রতিষ্ঠা WMO এর আগে ছিল ইন্টারন্যাশনাল মেটিওরোলজিক্যাল অর্গানাইজেশন (IMO)। WMO তৈরি করা হয়েছিল বিশ্ব আবহাওয়া কনভেনশন দ্বারা, যা IMO-এর ১২ তম পরিচালক সম্মেলনে গৃহীত হয়েছিল।  WMO এর সদর দপ্তর সুইজারল্যান্ডের জেনেভায় অবস্থিত।  কার্যক্রম বিশ্বব্যাপী আবহাওয়া পর্যবেক্ষণ ব্যবস্থা প্রতিষ্ঠা, অন্যান্য ক্ষেত্রে আবহাওয়াবিদ্যার প্রয়োগ এবং স্বল্পোন্নত দেশগুলোত জাতীয় আবহাওয়া সংক্রান্ত পরিষেবাগুলির উন্নয়নের জন্য গঠিত হয়।  আবহবিদ্যা-সম্বন্ধীয় সংকেতগুলো  বিশ্ব আবহাওয়া দিবস thumb|250px|জেনেভাতে বিশ্ব আবহাওয়া সংস্থা  thumb|right|334px|   ১৯৫১ সাল থেকে সারাবিশ্বে ২৩ মার্চ বিশ্ব আবহাওয়া দিবস পালিত হয়ে আসছে ।  সভ্যপদ  আরও দেখুন আবহাওয়া বিশ্ব আবহাওয়া দিবস  তথ্যসূত্র  বহিঃসংযোগ  WMO.int – Official Website WMO country codes from the International Comprehensive Ocean-Atmosphere Data Set WCC-3  বিষয়শ্রেণী:আবহাওয়া বিষয়শ্রেণী:বিশ্ব আবহাওয়া সংস্থা বিষয়শ্রেণী:জাতিসংঘের বিশেষায়িত সংস্থা বিষয়শ্রেণী:আন্তর্জাতিক বৈজ্ঞানিক সংস্থা বিষয়শ্রেণী:জাতিসংঘ উন্নয়ন গ্রুপ বিষয়শ্রেণী:১৯৫০-এ প্রতিষ্ঠিত বৈজ্ঞানিক সংগঠন
thumb|180px|“স্বাধীনতা পুরস্কার”-এর স্বর্ণ পদক  গবেষণা ও প্রশিক্ষণে স্বাধীনতা পুরস্কার বাংলাদেশের গবেষণা ও প্রশিক্ষণ দানে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। এদেশের গবেষণা ও প্রশিক্ষণে ক্ষেত্রে অনন্য অবদানের স্বীকৃতি প্রদানের উদ্দেশ্যে ২০০৮ সাল থেকে এই ক্ষেত্রে স্বাধীনতা পুরস্কার প্রদান করা হচ্ছে এবং ২০০৮ সালে প্রথমবারের মতো অধ্যাপক রেহমান সোবহানকে “গবেষণা ও প্রশিক্ষণে স্বাধীনতা পুরস্কার” প্রদান করা হয়।   বিজয়ীদের তালিকা  +চাবি  মরণোত্তর সম্মননা  বছর চিত্র বিজয়ী পুরস্কারপ্রাপ্তির কারণ সূত্র ২০০৮ ফ্রেমহীন|85x85পিক্সেল অধ্যাপক রেহমান সোবহান(জন্মঃ ১২ মার্চ ১৯৩৫) গবেষণা প্রতিষ্ঠান সিপিডি'র প্রতিষ্ঠাতা  ২০০৯ দেওয়া হয় নি ২০১০ ২০১১ ২০১২ ড. কাজী এম বদরুদ্দোজা(জন্মঃ ১ জানুয়ারি ১৯২৭) কাজীপেয়ারার উদ্ভাবক  ২০১৩ ড. মোহাম্মদ আব্দুল হামিদ মিয়া( – ) কৃষি-গবেষণায় ও কৃষির উন্নয়নে বিশেষ অবদান  ২০১৪ বাংলাদেশ কৃষি গবেষণা ইনস্টিটিউট(স্থাপিতঃ ) কৃষি-গবেষণায় ও কৃষির উন্নয়নে বিশেষ অবদান  ২০১৫ ড. মোহাম্মদ হোসেন মণ্ডল( – ) কৃষি-গবেষণায় ও কৃষির উন্নয়নে বিশেষ অবদান  ২০১৬ দেওয়া হয় নি ২০১৭ফ্রেমহীন|80x80পিক্সেল অধ্যাপক শামসুজ্জামান খান(জন্মঃ ২৯ ডিসেম্বর ১৯৪০) লোক-সংস্কৃতি ও পল্লীসাহিত্য গবেষণায় বিশেষ অবদান  75px প্রয়াত অধ্যাপক ড. ললিত মোহন নাথ ()(১ নভেম্বর ১৯৩৫ – ২ জুলাই ২০১৬) নিউক্লিয় পদার্থবিদ্যায় বিশেষ অবদান  ২০১৮ এখনও ঘোষিত হয় নি ২০১৯ এখনও ঘোষিত হয় নি   আরও দেখুন   স্বাধীনতা পুরস্কার;  গবেষণা ও প্রশিক্ষণে স্বাধীনতা পুরস্কার।   তথ্যসূত্র    বহিঃসংযোগ   ১৯৭৭ সাল থেকে ২০১৭ সাল পর্যন্ত স্বাধীনতা পুরস্কারপ্রাপ্ত ব্যক্তি/প্রতিষ্ঠানের সম্পূর্ণ তালিকা।  বিষয়শ্রেণী:স্বাধীনতা পুরস্কার বিষয়শ্রেণী:১৯৭৭-এ প্রবর্তিত পুরস্কার বিষয়শ্রেণী:১৯৭৭-এ বাংলাদেশে প্রতিষ্ঠিত
র‌্যাডিক্যাল ডেমোক্রেটিক পার্টি (আরডিপি), ভারতের একটি রাজনৈতিক দল যা দ্বিতীয় বিশ্বযুদ্ধের সময় বিদ্যমান ছিল। র‌্যাডিক্যাল কমিউনিস্ট পার্টি নামেও পরিচিত। আরডিপি লিগ অফ র‌্যাডিক্যাল কংগ্রেসম্যান থেকে উদ্ভূত হয়েছিল, যেটি ১৯৩৯ সালে প্রাক্তন কমিউনিস্ট আন্তর্জাতিক নেতা এমএন রায় দ্বারা প্রতিষ্ঠিত হয়েছিল। মিত্রদের সমর্থন করার জন্য ভারতকে যুদ্ধে জড়িত করার উদ্দেশ্যে ১৯৪০ সালে রায় র‌্যাডিক্যাল ডেমোক্রেটিক পার্টি প্রতিষ্ঠা করেন। আরডিপি ভারতের স্বাধীনতার জন্যও কাজ করেছে। আরডিপি তখন শিল্প ধর্মঘটের বিরুদ্ধে ছিল।  ১৯৪৪-১৯৪৮ সময়কালে আরডিপি-এর সাধারণ সম্পাদক ছিলেন ভিএম তারকুন্ডে।  রয়বাদীদের ট্রেড ইউনিয়ন শাখা ছিল ইন্ডিয়ান ফেডারেশন অফ লেবার।  ১৯৪৮ সালে র‌্যাডিক্যাল হিউম্যানিস্ট আন্দোলনকে স্থান দিতে আরডিপি বিলুপ্ত হয়ে যায়।   বহিঃসংযোগ    FreeIndia.org এ এমএন রায়ের নিবন্ধ   ভিএম তারকুন্ডে প্রবন্ধ  জগদীশ প্রসাদ মাথুরের বায়োডাটা, বিজেপি সাংসদ যিনি আরডিপি-র অন্তর্গত   আরও পড়ুন    ভারতে বামপন্থী রাজনীতি; এমএন রায় এবং র‌্যাডিক্যাল ডেমোক্রেটিক পার্টি দীপ্তি কুমার রায়, ১৯৮৯ মিনার্ভা,  রিপোর্ট: স্বাধীনতার শেষ যুদ্ধ, র‌্যাডিক্যাল ডেমোক্রেটিক পার্টি, ১৯৪৫ কলকাতা  বিষয়শ্রেণী:১৯৪৮-এ ভারতে বিলুপ্ত বিষয়শ্রেণী:১৯৪০-এ ভারতে প্রতিষ্ঠিত বিষয়শ্রেণী:১৯৪৮-এ বিলুপ্ত রাজনৈতিক দল বিষয়শ্রেণী:১৯৪০-এ প্রতিষ্ঠিত রাজনৈতিক দল বিষয়শ্রেণী:ভারতের বিলুপ্ত সাম্যবাদী দল
জিয়াউর রহমান জিয়া (জন্ম ২৭ জুন ১৯৭৫) একজন বাংলাদেশী সংগীতজ্ঞ, বেজিস্ট, গীতিকার, সুরকার, গায়ক ও স্থপতি যিনি মুলত স্বাধীন বাংলা ব্যান্ড সংগীত দল শিরোনামহীনের প্রতিষ্ঠাতা ও প্রধান সদস্য হিসেবে বিশ্বব্যাপী পরিচিত। তবে তিনি তরুন সংগীতপ্রেমীদের কাছে জিয়া নামেই সর্বাধিক পরিচিত।  ব্যক্তিগত জীবন জিয়া ১৯৭৫ সালের ৭ জানুয়ারি ঢাকার হলি ফ্যামিলি হাসপাতালে জন্মগ্রহণ করেন। তিনি ঢাকার নবাবপুরে শৈশব কাটান। তার পিতার নাম আব্দুর রহমান এবং মাতা মুর্শিদা রহমান। জিয়া সেন্ট গ্রেগরি স্কুল থেকে মাধ্যমিক, নটর ডেম কলেজ থেকে উচ্চ মাধ্যমিক এবং বাংলাদেশ প্রকৌশল বিশ্ববিদ্যালয় হতে স্থাপত্য বিষয়ে স্নাতক সম্পন্ন করেন। জিয়ার স্ত্রীর নাম জলি আহমেদ, তাদের একমাত্র কন্যা হলেন সারিকা রেশ রহমান।  সংগীত জীবন সঙ্গীতের প্রতি জিয়ার ভালোবাসা তৈরি হয় শৈশবে। কলেজ জীবনে তিনি মেটাল সঙ্গীতের একজন হার্ডকোর ফ্যান হয়ে ওঠেন এবং জনপ্রিয় ব্যান্ড মিউজিক অ্যালবাম, ভিডিও, ভিডিও লেসন সংগ্রহ করতেন। ৯০এর দশকের শুরুর দিকে তিনি গান লেখা ও সুর করা শুরু করেন এবং ১৯৯২ সালে থ্রাশ হোল্ড নামে থ্রাশ মেটাল ঘরণার একটি ব্যান্ড দল গড়ে তোলেন যা বেশকিছু স্টেজশোতে অংশগ্রহণ করেছিল। জিয়ার মতে,  ওই সময়ে আমারা অফ-ট্র্যাকের সংগীত চর্চা করতাম যা সে সময়ের থেকেও ছিল আধুনিক । ১৯৯৬ সালে জিয়া তার বন্ধু জুয়েল এবং বুলবুলকে নিয়ে প্রতিষ্ঠা করেন শিরোনামহীন এবং তুহিন যুক্ত হন ২০০০ সালের শেষের দিকে। ঢাকা বিশ্ববিদ্যালয়ের টি,এস,সি এবং বুয়েটে নিয়মিত গান আর আড্ডার মাঝে ২য় বেনসন এ্যান্ড হেজেস তারকা অনুসন্ধান প্রোগ্রামে অংশগ্রহণ এবং সমালোচকদের প্রশংসা আর নিকটস্থদের উৎসাহে শিরোনামহীন ২০০৪ সালে তাদের প্রথম অ্যালবাম জাহাজী প্রকাশ করে। এরপর প্রকাশিত হয় ইচ্ছেঘুড়ি, বন্ধ জানালা, শিরোনামহীন রবীন্দ্রনাথ এবং শিরোনামহীন শিরোনামহীন  যথাক্রমে ২০০৬, ২০০৯, ২০১০ এবং ২০১৩ সালে।  ডিস্কোগ্রাফি  ব্যান্ড অ্যালবাম  জাহাজী (২০০৪)  ইচ্ছে ঘুড়ি (২০০৬)  বন্ধ জানালা (২০০৯)  শিরোনামহীন রবীন্দ্রনাথ (২০১০)  শিরোনামহীন শিরোনামহীন (২০১৩)  মিশ্র অ্যালবাম  স্বপ্নচূড়া ২ (২০০৬)  স্বপ্নচূড়া ৩ (২০০৭)  নিয়ন আলো স্বাগতম (২০০৭)  বন্ধুতা (২০০৮)  রক ১০১ (২০০৮)  রক ২০২ (২০০৯)  জয়োধ্বনি (২০১১)  গর্জে উঠো বাংলাদেশ (২০১১)  প্রকাশনা ২০১৯ সালে অমর একুশে গ্রন্থমেলায় ‘নির্বাচিত গানকবিতা’ নামে জিয়া একটি কবিতার বই প্রকাশ করেন।  তথ্যসূত্র  বহিঃসংযোগ  বিষয়শ্রেণী:১৯৭৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ঢাকার ব্যক্তি বিষয়শ্রেণী:শিরোনামহীনের সদস্য বিষয়শ্রেণী:বাংলাদেশী প্রকৌশলী বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী বিষয়শ্রেণী:শিরোনামহীন বিষয়শ্রেণী:বাংলাদেশী পুরুষ সঙ্গীতজ্ঞ বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী বিষয়শ্রেণী:সেন্ট গ্রেগরী হাই স্কুল অ্যান্ড কলেজের প্রাক্তন শিক্ষার্থী
ব্যবহার  This template is part of a group of templates that are used to display information about a specific star.  The list should always have  as the first in the list, while the list should have  as the last in the list.  Use of the  template is recommended for formatting the right ascension, and the  template for formatting the declination. If the apparent magnitude is not known, it may be omitted, and the apparent magnitude will then be omitted from the infobox.  For double or triple star systems where right ascension and declination measurements are available for all components,  and  may be used.  This particular template can be used as follows:   {{Starbox observe  | epoch = <!--পর্যবেক্ষণের সময়-->  | equinox = <!--  স্থানাঙ্ক ব্যবস্থার বিষুব (defaults to epoch)-->  | constell = <!--তারামণ্ডলের নাম-->  | pronounce = <!--উচ্চারণ গাইড-->  | ra = <!--বিষুবাংশ-->  | dec = <!--বিষুবলম্ব-->  | appmag_v = <!--আপাত মান (Johnson-Cousins V  system)-->  }}  The following templates are used together and are usually placed in the order listed below.   আরও দেখুন         <includeonly>  </noinclude>
ব্রায়ান মাদজিঙ্গানিয়ামা (; জন্ম: ৯ এপ্রিল, ১৯৯৫) হারারে এলাকায় জন্মগ্রহণকারী জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য তিনি। ২০১০-এর দশক থেকে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর জিম্বাবুয়ীয় ক্রিকেটে ম্যাশোনাল্যান্ড ঈগলস ও র‍্যাঞ্জার্স দলের প্রতিনিধিত্ব করেন। দলে তিনি মূলতঃ বামহাতি উদ্বোধনী ব্যাটসম্যান হিসেবে খেলছেন। এছাড়াও, ডানহাতে অফ ব্রেক বোলিংয়ে পারদর্শী তিনি।   প্রথম-শ্রেণীর ক্রিকেট  ১ মার্চ, ২০১৯ তারিখে প্রো৫০ চ্যাম্পিয়নশীপে ম্যাশোনাল্যান্ড ঈগলসের পক্ষে লিস্ট এ ক্রিকেটে অভিষেক ঘটে তার। ১৩ মার্চ, ২০১৯ তারিখে স্টানবিক ব্যাংক ২০ সিরিজে একই দলের পক্ষে টুয়েন্টি২০ খেলায় অভিষিক্ত হন তিনি।  ২০১৯ সাল থেকে ব্রায়ান মাদজিঙ্গানিয়ামা’র প্রথম-শ্রেণীর খেলোয়াড়ী জীবন চলমান রয়েছে। ১৮ ডিসেম্বর, ২০১৯ তারিখে লোগান কাপ প্রতিযোগিতায় র‍্যাঞ্জার্সের পক্ষে প্রথমবারের মতো প্রথম-শ্রেণীর ক্রিকেটে অংশ নেন।   আন্তর্জাতিক ক্রিকেট  সমগ্র খেলোয়াড়ী জীবনে এ পর্যন্ত একটিমাত্র টেস্টে অংশগ্রহণ করেছেন ব্রায়ান মাদজিঙ্গানিয়ামা। ১৯ জানুয়ারি, ২০২০ তারিখে হারারেতে সফরকারী শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। তাকে কোন ওডিআইয়ে অংশগ্রহণ করার সুযোগ দেয়া হয়নি।  ২০১৯-২০ মৌসুমে শ্রীলঙ্কা দল জিম্বাবুয়ে সফরে আসে। সফরকারী দলের বিপক্ষে টেস্ট সিরিজে অংশগ্রহণকল্পে তাকে জিম্বাবুয়ের টেস্ট দলে অন্তর্ভুক্ত করা হয়। ১৯ জানুয়ারি, ২০২০ তারিখে হারারেতে অনুষ্ঠিত সিরিজের প্রথম টেস্টে তার অভিষেক পর্ব সম্পন্ন হয়। তিনি কেভিন কাসুজা’র পরিবর্তে অতিরিক্ত খেলোয়াড় হিসেবে খেলেন। এরফলে, ব্রায়ান মাদজিঙ্গানিয়ামা প্রথম ক্রিকেটার হিসেবে অতিরিক্ত খেলোয়াড় থাকা অবস্থায় টেস্টে অভিষিক্ত হন।   তথ্যসূত্র    আরও দেখুন   চার্লি লক  ওয়েলিংটন মাসাকাদজা  এক টেস্টের বিস্ময়কারী  জিম্বাবুয়ীয় টেস্ট ক্রিকেটারদের তালিকা  প্রথম-শ্রেণীর ক্রিকেট দলসমূহের বর্তমান তালিকা   বহিঃসংযোগ       বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:জিম্বাবুয়ীয় ক্রিকেটার বিষয়শ্রেণী:জিম্বাবুয়ের টেস্ট ক্রিকেটার বিষয়শ্রেণী:ম্যাশোনাল্যান্ড ঈগলসের ক্রিকেটার বিষয়শ্রেণী:র‍্যাঞ্জার্সের ক্রিকেটার বিষয়শ্রেণী:হারারে থেকে আগত ক্রিকেটার বিষয়শ্রেণী:সাউদার্ন রক্সের ক্রিকেটার
সংবার্ড হলে এক ধরনের পাখি যা পার্চিং পাখির (প্যাসারিফর্মিস) ক্ল্যাড পাসেরির অন্তর্গত। অসিন হলো এদের অন্য একটি নাম, যেটাকে কখনও কখনও বৈজ্ঞানিক বা দেশীয় নাম হিসাবে দেখা হয়। অসিন শব্দটি ল্যাটিন শব্দ গায়কপাখি বা ওসিন হতে এসেছে।  এই গোষ্ঠীর অন্তর্ভুক্ত ৫০০০ বা তার চেয়েও বেশি প্রজাতি Edwards, Scott V. and John Harshman. 2013. Passeriformes. Perching Birds, Passerine Birds. Version 06 February 2013 (under construction). http://tolweb.org/Passeriformes/15868/2013.02.06  in The Tree of Life Web Project, http://tolweb.org/[Accessed 2017/12/11]. সারা বিশ্ব জুড়ে পাওয়া গেছে, যার মধ্যে এদের প্রত্যেকেরই ভোকাল অঙ্গটি সাধারণত এমনভাবে বিকশিত হয়েছে যাতে একটি বিচিত্র এবং বিস্তৃত সুর তৈরি করা যায়।  সংবার্ডগুলো প্রচলিত পার্চিং পাখির দুটি প্রধান বংশের মধ্যে একটি, অন্য বংশটি হলো তিরান্নি, যা নিওট্রপিক্সে সবচেয়ে বৈচিত্র্যপূর্ণ এবং বিশ্বের অনেক জায়গাতেই অনুপস্থিত। তিরান্নির একটি সরল সিরিঞ্জের পেশী রয়েছে এবং তাদের কণ্ঠস্বর সংবার্ডের মতো জটিল ও আকর্ষণীয় হলেও তা পুরোপুরি যান্ত্রিক শোনায়। একটি পার্চিং পাখির তৃতীয় বংশও রয়েছে, নিউজিল্যান্ডের অ্যাকানথিসিটি, যার মধ্যে আজ কেবল দুটি প্রজাতিই জীবিত রয়েছে। কিছু প্রমাণ থেকে জানা যায় যে গন্ডোওয়ানার অংশে, প্রায় পাঁচ কোটি বছর আগে সংবার্ডগুলোর উৎপত্তি হয়েছিল যা পরবর্তীকালে ভারত, বাংলাদেশ, শ্রীলঙ্কা, অস্ট্রেলিয়া, নিউজিল্যান্ড, নিউ গিনি এবং অ্যান্টার্কটিকায় ছড়িয়ে পড়ে।   তথ্যসূত্র   বিষয়শ্রেণী:প্যাসারি বিষয়শ্রেণী:গায়ক পাখি বিষয়শ্রেণী:বিদ্যমান ইওসিনের প্রথম উপস্থিতি
কুলিয়া ইউনিয়ন বাংলাদেশের ময়মনসিংহ বিভাগের জামালপুর জেলার মেলান্দহ উপজেলার একটি ইউনিয়ন।   অবস্থান ও সীমানা  ২নং কুলিয়া ইউনিয়ন পরিষদের উত্তরে ১নং দুরমুট ইউনিয়ন, পশ্চিমে ৬নং পচাবহলা ইউনিয়ন, দক্ষিণে মেলান্দহ পৌরসভা,পূ্র্বে ১১নং শ্যামপুর ইউনিয়ন।   ইতিহাস  ব্রিটিশ শাসনামলে মেলান্দহ থানার ১০টি ইউনিয়ন ছিল। ইউনিয়ন গুলির নাম করণ, যথাক্রমে ১নং , ২নং , ৩নং , ৪নং, ৫নং, ৬নং, ৭নং, ৮নং, ৯নং, ১০নং ইউনিয়ন পরিষদ নামে পরিচিত ছিল। মহকুমা প্রশাসাক মেলান্দহ থানার ১০টি ইউনিয়নের প্রেসিডেন্টকে আদেশ জারি করেন  প্রেসিডেন্ট যে গ্রামে বাসিন্দা সেই গ্রামের নাম অনুযায়ী ইউনিয়নের সাথে গ্রামের নাম অনুযায়ী ইউনিয়ন পরিষদের নাম করণ করতে হবে। সে সময় ইলাপ উদ্দিন সরকার ২নং ইউনিয়নের  প্রেসিডেন্ট ছিলেন এবং কুলিয়া গ্রামের  বাসিন্দা ছিলেন তাই কুলিয়া গ্রামের নাম অনুযায়ী ২নং ইউনিয়নকে, ২নং কুলিয়া ইউনিয়ন পরিষদ নাম করণ করেন।   প্রশাসনিক এলাকা  কুলিয়া  সাদিপাটি  টনকী   আমডাংগা	   পশ্চিম শ্যামপুর	   টুপকার চর	   চর বসন্ত পূর্ব	   ২ নং চর	   উ: বালুর চর	   দ: বালুর চর	   কাজাইকাটা	   পূর্ব শ্যামপুর	   আমডাংগা	   বাউলের পাড়া	   টুপকার চর	   গোবিন্দী   আয়তন ও জনসংখ্যা  জনসংখ্যা ৪০ হাজার প্রায়।  আয়তন ২৭.২৯ বর্গ কি:মি প্রায়।   শিক্ষার হার ও শিক্ষা প্রতিষ্ঠান  শিক্ষার হার: ৬৫% (প্রায়)  শিক্ষা প্রতিষ্ঠান: সর্বমোট ২৯টি  মহাবিদ্যালয় ১টি  উচ্চ বিদ্যালয় ২টি  প্রাথমিক বিদ্যালয় ১২টি  বিদ্যালয় ৪টি  বেসরকারি প্রাথমিক বিদ্যালয় ২টি  কিন্ডার গার্ডেন ৩টি  মাদ্রাসা ৩টি  নুর ও হেফজ মাদ্রাসা ৯টি  মাদানী নেসাব (আরবি মাধ্যম) ১টি   জনপ্রতিনিধি  বর্তমান চেয়ারম্যান- মোহাম্মদ আব্দুস সালাম +প্রাক্তন চেয়ারম্যানগণের তালিকাক্রমিক নংচেয়ারম্যানগণের  নামমেয়াদকাল০১০২০৩ রাজনীতি  রাজনীতির অবস্থা খারাপ   আরও দেখুন  জামালপুর জেলা মেলান্দহ উপজেলা   তথ্যসূত্র    বহিঃসংযোগ    কুলিয়া ইউনিয়ন- বাংলাদেশ জাতীয় তথ্য বাতায়ন  মেলান্দহ উপজেলা - বাংলাপিডিয়া  বিষয়শ্রেণী:মেলান্দহ উপজেলার ইউনিয়ন বিষয়শ্রেণী:১৯৬১-এ প্রতিষ্ঠিত
সুহৃদ চাক্‌মা ( ২০ জুন ১৯৫৮- ০৮ আগস্ট ১৯৮৮ খ্রীস্টাব্দ) একজন বাংলাদেশি আদিবাসী কবি ও সাহিত্যিক ছিলেন। তিনি চাক্‌মা আধুনিক কবিতার গতানুগতিক ধারাকে পাল্টে দিয়ে নতুন ধারার সৃষ্টি করেন। চাক্‌মা সাহিত্যের কবিতা, গল্প, প্রবন্ধ ও সমালোচনা নিয়ে কাজ করলেও মূলতঃ  চাক্‌মা ভাষার গবেষণা নিয়েই তার কৌতূহল ছিল  সবচেয়ে বেশি। চাক্‌মা ভাষা, সাহিত্য ও ঐতিহ্য নিয়ে তার অনেক প্রবন্ধ বাংলাদেশে এবং ভারতের কলকাতায় ও ত্রিপুরা রাজ্যের বিভিন্ন পত্র-পত্রিকায় ও সাময়িকীতে প্রকাশিত হয়। ১৯৮৭ সালে ‘বার্গী’ নামে তাঁর একটি কাব্যগ্রন্থ প্রকাশিত হয়।    জীবন    প্রাথমিক জীবন  সুহৃদ চাকমা ২০ জুন ১৯৫৮ সালে বর্তমান খাগড়াছড়ি জেলার দীঘিনালা থানার অন্তর্গত বাঘেইছড়ি দোর নামক স্থানে জন্মগ্রহণ করেন। তার পিতার নাম প্রফুল্ল কুমার চাকমা এবং মাতা দেনি চাকমা। পিতা-মাতার সাত সন্তানের মধ্যে তিনি দ্বিতীয়।   শিক্ষা জীবন  সুহৃদ চাকমা জাহাঙ্গীরনগর বিশ্ববিদ্যালয় থেকে বাংলা ভাষা ও সাহিত্যে স্নাতক ও স্নাতকোত্তর ডিগ্রি অর্জ করেন।   কর্মজীবন  কর্মজীবনে প্রথমে তিনি বোয়ালখালী অনাথাশ্রমে এবং রাঙ্গামাটি মোনঘর আবাসিক উচ্চবিদ্যালয়ে শিক্ষকতা করেন। পরে শিক্ষকতা ছেড়ে দিয়ে একই প্রতিষ্ঠানে 'জেনারেল ম্যানেজার' হিসেবে কাজ করতে থাকেন।   সাহিত্যকর্ম  চাকমা সাহিত্যে সুহৃদ চাকমা একটি পরিচিত নাম।  সাহিত্যের প্রতিটি শাখায় তার সরব উপস্থিতি। ভারতের কলকাতা ও ত্রিপুরা রাজ্যের বিভিন্ন পত্র-পত্রিকায় তার লেখা গল্প, কবিতা ও প্রবন্ধ প্রকাশিত হয় এবং "বার্গী" নামে তার একটি কাব্যগ্রন্থ ও প্রকাশিত হয়।  তার প্রবন্ধগুলোর মধ্যে অন্যতম হলো চাকমা ভাষা, চাকমা সাহিত্যের উদ্ভব ও ক্রমবিকাশ, কবিতা ও আধুনিক কবিতার পটভূমি। এছাড়াও জিংকানি ও কোচাপানার নাঙ পত্তাপোত্তি গল্প রচনা করেন।   ব্যক্তিগত জীবন  ১৯৮২ সালের ৩১ শে জানুয়ারি ২৪ বছর বয়সে অর্চনা তালুকদারের সাথে তার বিয়ে হয় এবং তাদের এক পুত্র সুভদ্র চাকমা ও এক কন্যা সূচনা চাকমা।   মৃত্যু  তিনি ১৯৮৮ সালের ৮ আগস্ট মৃত্যুবরণ করেন।   তথ্যসূত্র    সুহৃদ চাকমার স্মারকগ্রন্থ, পৃষ্ঠা ৩৬।  কবি ও কবিতা : পার্বত্য চট্টগ্রাম । samakal.com।  নানান বরণ ভাষা। prothomalo.com।  বিষয়শ্রেণী:জীবন বিষয়শ্রেণী:আদিবাসী কবি বিষয়শ্রেণী:চাকমা কবি বিষয়শ্রেণী:আদিবাসী লেখক বিষয়শ্রেণী:পার্বত্য চট্টগ্রামের ব্যক্তি বিষয়শ্রেণী:চাকমা লেখক বিষয়শ্রেণী:চাকমা ব্যক্তি বিষয়শ্রেণী:চাকমা সাহিত্য বিষয়শ্রেণী:চাকমা বিষয়শ্রেণী:চাকমা সংস্কৃতি বিষয়শ্রেণী:আদিবাসী ব্যক্তি বিষয়শ্রেণী:পার্বত্য চট্টগ্রাম
এটি প্রেম সিং তামাং মন্ত্রিসভার মন্ত্রীদের একটি তালিকা। ২৭ মে ২০১৯ তারিখে এই মন্ত্রিসভা গঠন করা হয়। সিকিমের বর্তমান মুখ্যমন্ত্রী প্রেম সিং তামাং সিকিম ক্রান্তিকারী মোর্চার নেতা। তার দল সিকিমের সর্বশেষ বিধানসভা নির্বাচনে ভারতের ইতিহাসের সবচেয়ে দীর্ঘস্থায়ী মুখ্যমন্ত্রী পবন কুমার চামলিংয়ের দল সিকিম ডেমোক্রেটিক ফ্রন্টকে মাত্র দুই আসনের ব্যবধানে হারিয়ে সিকিমে সরকার গঠন করে। ২০১৯ সালের ২৭ শে মে সিকিমের ষষ্ঠ মুখ্যমন্ত্রী হিসাবে শপথ গ্রহণ করেন।Who is P.S. Golay, the new chief minister of SikkimNew Sikkim Chief Minister PS Golay announced 5-day working week for government employees   মন্ত্রিসভা   ক্রম নাম নির্বাচনী এলাকা দপ্তর দল ১ প্রেম সিং তামাংমুখ্যমন্ত্রী পোকলোক-কামরাং স্বরাষ্ট্র  অর্থায়ন  রাজস্ব ব্যয়  উন্নয়ন পরিকল্পনা এবং উত্তর পূর্ব কাউন্সিল বিষয়ক  আবগারি  অন্যান্য বিভাগ, যেগুলো কোনও মন্ত্রীকে বরাদ্দ দেওয়া হয়নি। এসকেএম মন্ত্রিপরিষদ ২ সোনম লামা সংঘ গ্রামীণ ব্যবস্থাপনা ও উন্নয়ন  পঞ্চায়েতি রাজ  সমবায়  ধর্মযাজক বিষয়ক এসকেএম ৩ বেদু সিংহ পান্থ টেমি নামফিং পর্যটন  বেসামরিক বিমান চলাচল  বাণিজ্য ও শিল্প এসকেএম ৪ কুঙ্গা নিমা লেপচা শ্যারি (বিএল) মানব সম্পদ উন্নয়ন  আইন  বিধানসভা ও সংসদীয় বিষয়।  জমি  রাজস্ব  দুর্যোগ ব্যবস্থাপনা এসকেএম ৫ মণি কুমার শর্মা খামদং সিংতাম স্বাস্থ্য পরিচর্যা।  মানব সেবা ও পরিবার কল্যাণ।  সামাজিক ন্যায়বিচার ও ক্ষমতায়ন। এসকেএম ৬ অরুণ কুমার উপ্রেতি আরিথাং নগর ও আবাসন উন্নয়ন  খাদ্য ও নাগরিক সরবরাহ  ভোক্তা বিষয়কদ এসকেএম ৭ সামদুপ লেপচা লাচেন মাঙ্গান (বিএল) গণপূর্ত বিভাগ  সাংস্কৃতিক বিষয় এবং ঐতিহ্য এসকেএম ৮ লোকনাথ শর্মা গ্যালশিং বার্নিয়াক খাদ্য নিরাপত্তা  কৃষি  উদ্যানপালন এবং অর্থকরী ফসল  পশুপালন  পশুসম্পদ মৎস্যসম্পদ  পশু চিকিৎসা সেবা  তথ্য  জনসংযোগ  মুদ্রণ এসকেএম ৯ মিংমা নারবু শেরপা দারামদিন শক্তি ক্ষমতা  শ্রম এসকেএম ১০ কর্ম লোদয় ভুটিয়া কাবি লুংচুক (বিএল) বন-জঙ্গল  পরিবেশ ও বন্যপ্রাণী  খনি  খনিজ ও ভূতত্ত্ব  বিজ্ঞান প্রযুক্তি এসকেএম ১১ ভীম হ্যাং লিম্বু ইয়াংথাং পাবলিক হেলথ ইঞ্জিনিয়ারিং।  জল নিরাপত্তা  পানি সম্পদ  নদীর উন্নয়ন এসকেএম ১২ সঞ্জিত খারেল নামথাং রাতেপানি সিকিম পাবলিক ওয়ার্কস (বিল্ডিং ও হাউজিং)।  পরিবহন এসকেএম   আরও দেখুন    সিকিম সরকার  সিকিম বিধানসভা   তথ্যসূত্র   বিষয়শ্রেণী:সিকিমের মন্ত্রিসভা বিষয়শ্রেণী:২০২৪-এ বিলুপ্ত মন্ত্রিসভা বিষয়শ্রেণী:২০১৯-এ প্রতিষ্ঠিত মন্ত্রিসভা